16.1.2023
ET
Euroopa Liidu Teataja
L 14/389
A.1.5.1.1.
Alternatiivina võib tootja soovil ja tüübikinnitusasutuse nõusolekul punkti A.1.5.4 kohaselt teha sõiduki liikumiskiiruse piiramise tõendamiskatsed komplektsel sõidukil, mis on paigaldatud sobivale katsestendile või sõidab kontrollitud tingimustes katserajal.
A.1.5.2.
Kui tootja taotleb mootori või mootoritüüpkonna tüübikinnitust eraldi seadmestikuna, peab ta esitama tüübikinnitusasutusele tõendid, et paigaldusdokumendid vastavad käesoleva lisa punkti 2.2.4 nõuetele, milles käsitletakse meetmeid, mis peavad tagama, et kui sõidukit kasutatakse maanteel või vastavalt asjaoludele mujal, siis vastab sõiduk teise taseme meeldetuletussüsteemi suhtes käesoleva lisa nõuetele.
A.1.5.3.
Kui tüübikinnitusasutus ei ole rahul tootja esitatud tõenditega teise taseme meeldetuletussüsteemi nõuetekohase toimimise kohta, võib ta nõuda süsteemi nõuetekohase toimimise kinnitamiseks tõendamiskatset ühel tüübile iseloomulikul sõidukil.
Tõendamiskatse sõidukil tehakse punkti A.1.5.4 nõuete kohaselt.
A.1.5.4.
Täiendav tõendamiskatse, millega kinnitatakse teise taseme meeldetuletussüsteemi rakendumise mõju sõidukil
A.1.5.4.1.
See tõendamiskatse tehakse tüübikinnitusasutuse taotluse korral, kui viimane ei ole rahul tootja esitatud tõenditega teise taseme meeldetuletussüsteemi nõuetekohase toimimise kohta.
Tõendamiskatse tehakse esimesel võimalusel kokkuleppel tüübikinnitusasutusega.
A.1.5.4.2.
Tootja valib ühe käesoleva lisa punktides 6–9 nimetatud tõrgetest ja kutsub selle esile või modelleerib seda mootorisüsteemis vastavalt tootja ja tüübikinnitusasutuse kokkuleppele.
A.1.5.4.3.
Tootja paneb meeldetuletussüsteemi olukorda, kus esimese taseme meeldetuletussüsteem on rakendunud ja teise taseme meeldetuletussüsteem ei ole veel rakendunud.
A.1.5.4.4.
Sõidukit käitatakse seni, kuni valitud tõrkega seotud loendur saavutab 2. liite tabelis 2 märgitud vajaliku töötundide arvu või (olenevalt asjaoludest) kuni reagendipaak on tühi või reagendi tase on alla 2,5 % reagendipaagi nimimahust, mille korral tootja on otsustanud rakendada teise taseme meeldetuletussüsteemi.
A.1.5.4.5.
Kui tootja on otsustanud kasutada käesoleva lisa punktis 5.4.1 osutatud „taaskäivitusjärgset blokeerimis­ süsteemi“, tuleb sõidukit käitada kuni jooksva talitlustsükli lõpuni, mille käigus peab toimuma tõendamine, et sõiduk suudab sõita kiiremini kui 20 km/h.
Pärast taaskäivitamist ei tohi sõiduki liikumiskiirus ületada 20 km/h.
A.1.5.4.6.
Kui tootja on otsustanud kasutada käesoleva lisa punktis 5.4.2 osutatud „tankimisjärgset blokeerimis­ süsteemi“, tuleb tootja valitud lühike vahemaa läbida sõidukiga, mis on seatud seisundisse, kus paagis on piisavalt ruumi paagi täitmiseks käesoleva lisa punktis 5.4.2 kirjeldatud kütusekogusega.
Lisaks sellele tuleb sõiduki tankimiseelse käitamise jooksul tõendada, et sõiduk suudab liikuda kiiremini kui 20 km/h.
Pärast sõiduki tankimist käesoleva lisa punktis 5.4.2 kirjeldatud kütusekogusega ei tohi sõiduki liikumiskiirus ületada 20 km/h.
A.1.5.4.7.
Kui tootja on otsustanud kasutada käesoleva lisa punktis 5.4.3 osutatud „parkimisjärgset blokeerimis­ süsteemi“, tuleb sõiduk peatada pärast tootja valitud lühikese vahemaa läbimist, millest piisab, et tõendada, et sõiduk suudab sõita kiiremini kui 20 km/h.
Pärast seda, kui sõiduk on üle tunni aja paigal seisnud, ei tohi sõiduki liikumiskiirus ületada 20 km/h.